***Najukkami Ataatsimtititaliat***

**§ 1.** Avannaata KommunianiNajukkami Ataatsimiititaliat kommunip illoqarfiini Ilulissani, Uummannami, Upernavimmi Qaanaamilu tallimanik, innuttaasunit qinigaasunik sisamanik, kommunalbestyrelsimilu ilaasortamik kommunalbestyrelsimut qinersinermi illoqarfimmi taaguunneqarnerpamik ilaasortaqarput.

*Imm. 2.* Najukkami Ataatsimmititaliat nutaamik kommunalbestyrelsip pilersitsinissaata tungaanut atuupput.

*Imm. 3.* Kommunimi illoqarfinni ataatsiakkaani tamaniNajukkami Ataatsimiititaliat immikkut tamarmik siulittaasussaminik taassumalu tullersortissaanik nammineq qinersissapput. Kommunalbetyrelsip Najukkami Ataatsimiititaliat suleriusissaat aaliangissavai.

*Imm. 4.* Kommunalbestyrelse Najukkami Ataatsimiititalianut qinersineq pillugu maleruagassiussooq.

**§ 2.** Najukkami Ataatsimiititaliap ataatsimiinerisa periareersarnerinut, aggersaanernut ingerlanneqarnissaannut maleruagassaat Najukkami Ataatsimiititaliat suleriusissaanni aaliangersarneqassapput.

**§ 3.** Najukkami Ataatsimiititaliap ataatsimiineranut atatillugu siulittaasup suliassai suleriusissami aaliangersarneqassooq.

**§ 4.** Najukkami Ataatsimiititaliat kommunalbestyrelsip suliakkiineratigut aaliangersimasunik suliaqarsinnapput.

*Imm. 2.* Kommunalbestyrelsip aaliangersagai malillugit Najukkami Ataatsimmiititaliat ukiut tamaassa aningaasaliiffigineqartassapput.

*Imm. 3.* Aningaasat tamanik tusarniaanernut kultureqarnermut, timersornermut inuiaqatigiinnillu sulissutigineqartunut atorneqassapput.

**§ 5** Kommunalbestyrelsip Najukkami Ataatsimiititaliat suliaqarfinnik ingerlatsineri nakkutigissavai.

**§ 6.** Najukkami Ataatsimiititaliat kommunalbestyresimut, aningaasaqarnermut ataatsimiititaliamut imaluunniit ataatsimiititalianut ataavartunut siunnersuisartuusinnaaput.

***Ileqqoreqqusami allannguinerit***

**§ 7.** Ileqqoreqqusaq una ulloq 1. oktober2021 atuutilerpoq.

*Imm. 2.* Peqatigitillugu Avannaata Kommuniani Najukkami Ataatsimiititalianut ileqqoreqqusaq ulloq 1. januar 2018-imeersoq atuukkunnaarsinneqarpoq.

**§ 8.** Ileqqoreqqusami uvani aallannguutissatut aamma ilassutissatut siunnersuutit ataatsimiititaliami kommunalbestyrelsimit taamatut piginnaatitaaffilikkami marloriarluni suliarineqassapput, sapaatit akunnerini marlunnik akunneqartumik.

Palle Jerimiassen

Borgmester / Nick Nielsen

 Pisortaaneq